…31 кастрычніка 1907 года адбыўся ўрачысты акт прысуджэння звання мастака тым, хто паспяхова скончыў Акадэмію мастацтваў. Сярод іх быў і Савелій Сорын, аўтар дыпломнай карціны “Натхнёная хвіліна”, якую акадэмічны музей тут жа набыў: на палатне адлюстравана італьянская драматычная актрыса Элеанора Дузэ ў час рэпетыцыі. Тэма была падказана Рэпіным, які ў час гастролей актрысы ў Пецярбургу сам рысаваў яе з натуры ў 1891-м.